ᱥᱮᱨᱢᱟ ᱥᱟᱝᱜᱷᱟᱨ

ᱥᱮᱨᱢᱟ ᱥᱟᱝᱜᱷᱟᱨ (ᱤᱝᱨᱟᱹᱡᱤ: Spaceflight ᱥᱮ space flight) ᱫᱚ ᱦᱩᱭᱩᱜ ᱠᱟᱱᱟ ᱞᱟᱯᱷᱟᱝ ᱥᱮᱨᱢᱟ ᱛᱮ ᱥᱮ ᱵᱟᱦᱨᱮ ᱥᱮᱨᱢᱟ ᱛᱮ ᱥᱟᱝᱜᱷᱟᱨ|ᱥᱮᱨᱢᱟ ᱥᱟᱝᱜᱦᱟᱨ ᱫᱚ ᱢᱟᱱᱣᱟ ᱵᱮᱜᱚᱨ ᱥᱮ ᱢᱟᱱᱣᱟ ᱥᱟᱶ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ| ᱥᱚᱵᱷᱤᱭᱮᱴ ᱨᱟᱥᱤᱭᱟ ᱨᱮᱱ ᱭᱩᱤᱨᱤ ᱜᱟᱜᱽᱨᱤᱱᱮ ᱦᱩᱭᱩᱜ ᱠᱟᱱᱟ ᱥᱮᱨᱢᱟ ᱥᱟᱝᱜᱷᱟᱨ ᱨᱮᱱ ᱯᱟᱹᱦᱤᱞ ᱢᱟᱱᱣᱟ|ᱟᱢᱮᱨᱤᱠᱟ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱮᱯᱚᱞᱚ ᱥᱮᱨᱢᱟ ᱡᱟᱨᱯᱟ ᱟᱨ ᱥᱯᱮᱥ ᱥᱟᱴᱟᱞ ᱯᱨᱚᱜᱽᱨᱟᱢ ᱟᱨ ᱨᱟᱥᱤᱭᱟᱱ ᱥᱩᱣᱤᱥ ᱯᱨᱚᱜᱽᱨᱟᱢ ᱥᱟᱶ ᱛᱮ ᱱᱟᱦᱟᱜ ᱪᱟᱞᱟᱜ ᱠᱟᱱ ᱡᱮᱜᱮᱫ ᱡᱟᱠᱟᱛ ᱥᱯᱮᱥ ᱛᱟᱞᱢᱟ ᱮᱢᱟᱱ ᱠᱚ ᱫᱚ ᱠᱟᱱᱟ ᱢᱟᱱᱣᱟ ᱫᱮᱡᱚᱜ ᱥᱮᱨᱢᱟ ᱥᱟᱝᱜᱷᱟᱨ ᱨᱮᱭᱟᱜ ᱫᱟᱹᱭᱠᱟᱹ| ᱢᱟᱱᱣᱟ ᱵᱮᱜᱚᱨ ᱛᱮᱱᱟᱜ ᱥᱮᱨᱢᱟ ᱥᱟᱝᱜᱷᱟᱨ ᱥᱟᱜᱟᱲᱚᱢ ᱠᱚ ᱨᱮᱱᱟᱜ ᱫᱟᱹᱭᱠᱟᱹ ᱠᱚ ᱫᱚ ᱦᱩᱭᱩᱜ ᱠᱟᱱᱟ,ᱫᱷᱟᱹᱨᱛᱤ ᱦᱚᱨᱟ ᱵᱮᱲᱦᱟᱭ ᱵᱟᱦᱨᱮ ᱛᱮ ᱴᱮ ᱠᱩᱞ ᱟᱠᱟᱱ ᱥᱯᱮᱥ ᱯᱨᱚᱵᱚ, ᱫᱷᱟᱹᱨᱛᱤ ᱟᱨ ᱮᱴᱟᱜ ᱦᱩᱰᱤᱧ ᱜᱽᱨᱚᱦᱚ ᱠᱚ, ᱡᱮᱞᱮᱠᱟ ᱡᱚᱜᱟᱡᱚᱜᱽ ᱩᱯᱚ ᱜᱽᱨᱚᱦᱚ ᱮᱢᱟᱱ ᱠᱚ|

ᱞᱟᱯᱷᱟᱝ ᱥᱮᱨᱢᱟ ᱠᱷᱚᱱᱫᱽᱨᱚᱝ ᱞᱟᱹᱜᱤᱤᱫ ᱞᱟᱯᱷᱟᱝ ᱥᱮᱨᱢᱟ ᱠᱚ ᱥᱟᱝᱜᱷᱟᱨᱟ, ᱱᱤᱭᱟᱹ ᱵᱮᱜᱚᱨ ᱦᱚᱸ ᱞᱟᱯᱷᱟᱝ ᱥᱮᱨᱢᱟ ᱧᱮᱧᱮᱞ ᱟᱨ ᱥᱤᱨᱡᱟᱹᱣ ᱦᱩᱰᱤᱧ ᱜᱽᱨᱚᱦᱚ ᱡᱚᱜᱚᱡᱩᱜᱽ ᱞᱟᱹᱜᱤᱫ ᱵᱮᱯᱟᱨ ᱵᱟᱹᱱᱤᱡᱽ ᱞᱟᱹᱜᱤᱰ ᱦᱚᱸ ᱞᱟᱯᱷᱟᱝ ᱥᱮᱨᱢᱟ ᱠᱚ ᱥᱟᱝᱜᱷᱟᱨᱟ| ᱥᱮᱨᱢᱟ ᱧᱮᱧᱮᱞ ᱟᱨ ᱚᱛ ᱧᱮᱧᱮᱞ ᱞᱟᱹᱜᱤᱫ ᱦᱚᱸ ᱥᱮᱨᱢᱟ ᱠᱚ ᱥᱟᱝᱜᱷᱟᱨᱟ| 

ᱟᱥᱚᱠᱟᱭ ᱛᱮ ᱨᱚᱠᱮᱴ ᱠᱚᱞ ᱠᱷᱚᱱ ᱜᱮ ᱥᱮᱨᱢᱟ ᱥᱟᱝᱜᱷᱟᱨ ᱫᱚ ᱮᱛᱚᱦᱚᱵ ᱟᱠᱟᱱᱟ, ᱱᱤᱭᱟᱹ ᱦᱚᱛᱮ ᱛᱮ ᱞᱟᱯᱷᱟᱝ ᱥᱮᱨᱢᱟ ᱥᱟᱜᱟᱲ ᱫᱚ ᱫᱷᱟᱹᱨᱛᱤ ᱴᱮᱭᱟᱜ ᱛᱟᱞᱟ ᱟᱠᱚᱨᱥᱚᱱ ᱫᱟᱲᱮ ᱨᱮᱭᱟᱜ ᱩᱞᱴᱟᱹ ᱱᱟᱠᱷᱟ ᱥᱮᱱ ᱚᱪᱚ ᱠᱟᱛᱮ ᱫᱷᱟᱹᱨᱛᱤ ᱠᱷᱚᱱ ᱵᱟᱦᱨᱮ ᱠᱚ ᱥᱮᱱ ᱚᱪᱚᱭᱟ|ᱞᱟᱯᱷᱟᱝ ᱥᱮᱨᱢᱟ ᱨᱮ ᱵᱚᱞᱚ ᱠᱟᱛᱮ, ᱞᱟᱯᱷᱟᱝ ᱥᱮᱨᱢᱟ ᱥᱟᱜᱟᱲ ᱫᱚ ᱯᱨᱚᱯᱮᱞ ᱥᱮᱞᱮᱫ ᱟᱨ ᱯᱨᱚᱯᱮᱞ ᱵᱮᱜᱚᱨ ᱨᱮᱭᱟᱜ ᱚᱵᱚᱥᱛᱷᱟ ᱫᱚ ᱢᱟᱨᱟᱝ ᱥᱮᱨᱢᱟ ᱥᱮᱱ ᱥᱟᱬᱮᱥ (Astrodynamics)ᱢᱮᱛᱟᱣᱟᱜ ᱠᱟᱱᱟ। ᱟᱰᱚᱢ ᱞᱟᱯᱷᱟᱝ ᱥᱮᱨᱢᱟ ᱥᱟᱜᱟᱲ ᱫᱚ ᱞᱟᱯᱷᱟᱝ ᱥᱮᱨᱢᱟ ᱨᱮ ᱛᱟᱸᱦᱮᱸᱱ ᱠᱟᱱᱟ, ᱟᱫᱳᱢᱟᱜ ᱟᱨᱷᱚᱸ ᱠᱩᱞ ᱫᱳᱷᱨᱟᱭ ᱞᱟᱹᱜᱤᱫ ᱠᱚ ᱯᱷᱮᱰ ᱟᱹᱜᱩᱭᱮᱫᱟ ᱟᱨ ᱟᱫᱳᱬ ᱟᱜ ᱫᱚ ᱯᱷᱟᱹᱨᱛᱤ ᱨᱮ ᱯᱷᱮᱰ ᱥᱮ ᱠᱚ ᱱᱚᱥᱴᱚ ᱭᱮᱫ ᱠᱟᱱᱟ|
ᱱᱟᱜᱟᱢ
ᱨᱚᱠᱮᱴ ᱨᱮᱭᱟᱜ ᱜᱚᱲᱚ ᱛᱮ ᱞᱟᱯᱷᱟᱝ ᱥᱮᱨᱢᱟ ᱥᱟᱝᱜᱷᱟᱨ ᱨᱮᱭᱟᱜ ᱫ᱾ᱥ ᱦᱩᱫᱤᱥ ᱫᱚ ᱧᱟᱢ ᱞᱮᱱᱟ, ᱥᱠᱚᱴᱤᱥ ᱥᱮᱨᱢᱟ ᱥᱟᱬᱮᱥᱤᱭᱟᱹ ᱣᱤᱞᱭᱟᱢ ᱞᱮᱥᱟᱨ ᱚᱞᱟᱜ  ᱮ ᱡᱟᱨᱱᱤ ᱛᱷᱨᱚ ᱥᱯᱮᱥ (A Journey Through Space) ᱚᱛᱚᱵᱽ ᱠᱷᱚᱱ। ᱱᱚᱣᱟ ᱵᱷᱟᱜᱮ ᱩᱯᱨᱩᱢᱤᱡ (ᱢᱮᱱ ᱠᱷᱟᱱ ᱥᱩᱢᱩᱝ ᱨᱟᱥᱤᱭᱟ ᱩᱯᱨᱩᱢᱤᱡ) ᱠᱷᱚᱱᱫᱨᱚᱝ ᱚᱠᱛᱚ ᱫᱚ ᱦᱩᱭᱜ ᱠᱟᱱᱟ ᱑᱙᱐᱓ ᱥᱮᱨᱢᱟ ᱨᱮ ᱠᱚᱱᱥᱴᱟᱱᱴᱤᱱ ᱴᱚᱥᱤᱣᱚᱞᱚᱠᱚ ᱵᱷᱚᱥᱠᱤ ᱭᱟᱜᱚᱞᱟᱜ ᱯᱨᱚᱠᱨᱤᱭᱟ ᱥᱮᱱ ᱡᱚᱱᱛᱨᱚ ᱦᱚᱛᱮ ᱛᱮ ᱞᱟᱯᱷᱟᱝ ᱥᱮᱨᱢᱟ ᱥᱟᱝᱜᱷᱟᱨ ᱥᱮᱱᱫᱽᱨᱟ ("Исследование мировых пространств реактивными приборами") ᱧᱩᱛᱩᱢ ᱟᱱ ᱯᱚᱛᱚᱵ।

ᱦᱮᱢᱟᱨᱱ ᱩᱵᱮᱨᱴ ᱜᱚᱰᱟᱨᱰᱮ ᱭᱟᱜ ᱠᱟᱹᱢᱤ ᱦᱚᱛᱮ ᱛᱮ ᱮᱞᱟᱝ ᱚᱨᱥᱚᱝ ᱠᱟᱛᱮ, ᱟᱨ ᱩᱱᱤᱭᱟᱜ ᱠᱟᱹᱢᱤ ᱠᱟᱹᱥᱱᱤ ᱠᱚ ᱠᱷᱚᱱ ᱵᱷᱮᱱᱟᱨ ᱯᱷᱚᱱ ᱵᱨᱟᱣᱩᱱ ᱟᱜ ᱩᱥᱠᱩᱨᱮ ᱧᱟᱢ ᱞᱮᱫᱟ|ᱮᱰᱞᱚᱯᱷ ᱦᱤᱴᱞᱟᱨ ᱟᱜ ᱛᱟᱵᱮ ᱨᱮ ᱠᱟᱹᱢᱤ ᱠᱟᱱ ᱛᱟᱸᱦᱮᱱ ᱵᱨᱟᱣᱩᱱ ᱫᱚ ᱯᱟᱹᱦᱤᱞ ᱯᱨᱚᱛᱷᱚᱢ ᱫᱷᱟᱣ ᱨᱚᱠᱮᱴ ᱦᱚᱛᱮ ᱛᱮ ᱥᱮᱱᱚᱜ ᱪᱟᱯᱟᱜ ᱦᱟᱹᱛᱤᱭᱟᱹᱨᱮ ᱵᱮᱱᱟᱣ ᱞᱮᱫᱟ| ᱩᱱᱤ ᱛᱮᱭᱟᱨ ᱞᱮᱫ ᱵᱷᱤ-᱒ ᱛᱟᱸᱦᱮ ᱠᱟᱱᱟ ᱯᱟᱦᱤᱞ ᱨᱚᱠᱮᱴ, ᱚᱠᱟ ᱫᱚ ᱑᱙᱔᱔ ᱥᱮᱨᱢᱟ ᱨᱮᱭᱟᱜ ᱡᱩᱱ ᱪᱟᱱᱫᱚ ᱨᱮ ᱧᱮᱞ ᱵᱤᱰᱟᱹᱣ ᱠᱟᱛᱮ ᱑᱘᱙ ᱠᱤᱞᱚ ᱢᱤᱴᱟᱨ ᱠᱚ ᱥᱟᱹᱜᱤᱧ ᱪᱟᱯᱟᱫ ᱥᱮᱱ ᱞᱮᱱᱟ|

ᱠᱚᱱᱥᱴᱟᱱᱴᱤᱱ ᱴᱚᱥᱤᱣᱞᱚᱠᱚ ᱵᱷᱟᱥᱠᱤ ᱟᱜ ᱨᱚᱠᱮᱴ ᱠᱷᱚᱱᱫᱽᱨᱚᱝ ᱩᱱᱤ ᱟᱭᱟᱜ ᱡᱤᱭᱚᱱ ᱨᱮ ᱡᱚᱛᱷᱟᱛ ᱢᱟᱹᱱ ᱢᱟᱱᱚᱛ ᱵᱟᱭ ᱧᱟᱢ ᱞᱮᱫᱟ, ᱛᱟᱭᱚᱢ ᱫᱟᱨᱚᱢ ᱚᱠᱛᱮ ᱨᱮ ᱥᱟᱨᱜᱮ ᱚᱱᱟ ᱠᱟᱹᱢᱤ ᱜᱮ ᱨᱚᱠᱮᱴ ᱥᱟᱛᱷᱟᱢ ᱠᱟᱹᱢᱤ ᱜᱮ ᱩᱥᱠᱩᱨᱮ ᱧᱟᱢ ᱞᱮᱫᱟ|
ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱮᱨᱢᱟ ᱥᱟᱬᱮᱥ